พูดไปได้มีระเบิด บินเช่าเหมาลำ โปแลนด์-อียิปต์ ลงจอดฉุกเฉินอีกแล้ว
เครื่องบินโดยสารเช่าเหมาลำ จากโปแลนด์ ไปอียิปต์ ต้องลงจอดฉุกเฉินที่บัลแกเรีย หลังมีผู้โดยสารคนหนึ่งบอกพนักงานต้อนรับอาจมีระเบิดบนเครื่องบิน แต่สุดท้าย โอละพ่อ ไม่พบวัตถุระเบิด แถมผู้โดยสารคนนี้เมาเหล้า จนถูกตำรวจสอบปากคำ,เมื่อวันที่ 19 พ.ย. สำนักข่าวต่างประเทศรายงาน เกิดเหตุระทึก เครื่องบินโดยสารแบบเช่าเหมาลำ เที่ยวบิน LLP 8015 จากกรุงวอร์ซอ เมืองหลวงโปแลนด์ มุ่งหน้าไปยังเมืองฮูร์กาดา ในประเทศอียิปต์ ต้องลงจอดฉุกเฉิน ที่เมืองบูร์กัส เมืองชายฝั่งทะเลดำ ของบัลแกเรีย เมื่อเวลาประมาณ 05.48 น.ของวันที่ 18 พ.ย. ตามเวลาท้องถิ่น หลังจากถูกขู่วางระเบิดเครื่องบิน ขณะที่ ลูกเรือได้รีบอพยพผู้โดยสาร 161 คนบนเครื่องลงจากเครื่องบินอย่างเร่งด่วน,โฆษกประจำสถานีตำรวจเมืองบูร์กัส เผยกับผู้สื่อข่าวว่า สาเหตุที่ทำให้นักบินตัดสินใจนำเครื่องบินลงจอดฉุกเฉินนั้น เนื่องจากมีผู้โดยสารคนหนึ่งได้บอกกับพนักงานต้อนรับบนเครื่องว่า มีความเป็นไปได้ที่อาจมีระเบิดอยู่บนเครื่องบิน จึงทำให้ลูกเรือแจ้งเรื่องนี้กับนักบินและต้องนำเครื่องบินลงจอดฉุกเฉินตามมาตรการด้านความปลอดภัย แต่เมื่อเจ้าหน้าที่ตรวจค้นเครื่องบินแล้ว ไม่พบวัตถุระเบิดแต่อย่างใด จึงทำให้ผู้โดยสารคนดังกล่าวต้องถูกตำรวจสอบปากคำ อีกทั้งยังพบว่าเขาดื่มเหล้า,ด้านโฆษกสายการบินแอลโอที LOT สายการบินแห่งชาติของโปแลนด์ ยังแถลงว่า เครื่องบินลำที่ลงจอดฉุกเฉินในบัลแกเรีย ไม่ใช่เครื่องบินของสายการบินแอลโอที แต่เป็นเครื่องบินแบบเช่าเหมาลำ ทั้งนี้ เหตุการณ์ระทึกที่เกิดกับเครื่องบินเช่าเหมาลำดังกล่าว เกิดขึ้นเพียงไม่กี่วันหลังเหตุการณ์โจมตีปารีสเมื่อ 13 พ.ย. และเมื่อวันที่ 17 พ.ย. เครื่องบินโดยสารของสายการบินแอร์ฟรานซ์ จากวอชิงตัน ดี.ซี. และลอสแอนเจลิส มายังกรุงปารีส ต้องลงจอดฉุกเฉิน หลังจากถูกขู่วางระเบิด
เครื่องบินโดยสารเช่าเหมาลำ จากโปแลนด์ ไปอียิปต์ ต้องลงจอดฉุกเฉินที่บัลแกเรีย หลังมีผู้โดยสารคนหนึ่งบอกพนักงานต้อนรับอาจมีระเบิดบนเครื่องบิน แต่สุดท้าย โอละพ่อไม่พบวัตถุระเบิด แถมผู้โดยสารคนดังกล่าวเมาเหล้า และถูกตำรวจสอบปากคำ
เครื่องบินลงจอดฉุกเฉิน,โปแลนด์,บัลแกเรีย,อียิปต์,เครื่องบินเช่าเหมาลำ,ขู่วางระเบิด,ถูกขู่วางระเบิด,ลงจอดฉุกเฉิน,ผู้โดยสาร,ลูกเรือ,ข่าว,ไทยรัฐออนไลน์,ข่าวต่างประเทศ